
14 DR 30.11.2009 

 
10. Tuan Abdullah Sani bin Abdul Hamid [Kuala Langat] minta Menteri Sumber 
Manusia menyatakan, apakah keberkesanan pindaan seksyen 30 Akta Perusahaan 1967 
yang mengehadkan pampasan pekerja.  
 

Menteri Sumber Manusia [Datuk Dr. S. Subramaniam]: Terima kasih Tuan 
Yang di-Pertua. Saya akan menjawab soalan yang diperjuangkan oleh Yang Berhormat 
yang saya telah jawab beberapa kali dahulu. Tuan Yang di-Pertua... 

Timbalan Yang di-Pertua [Datuk Dr. Haji Wan Junaidi Tuanku Jaafar]: Yang 
Berhormat, saya memperingatkan kalau sudah berikan jawapan yang lama, 
memperingatkan jangan ubah melainkan ada fakta-fakta yang baru, Yang Berhormat. Nanti 
Yang Berhormat terkena Peraturan Mesyuarat 36(12)... [Ketawa] 

Datuk Dr. S. Subramaniam: Ya, Tuan Yang di-Pertua. Pindaan terhadap Akta 
Perhubungan Perusahaan telah dibuat dan dikuatkuasakan pada bulan Februari 2008. 
Pindaan tersebut dilakukan bagi menambah baik terhadap beberapa peruntukan dan 
penambahan beberapa peruntukan baru dan juga jadual dengan berlandaskan kesesuaian 
dan kehendak suasana perhubungan perusahaan semasa di negara ini.  

Salah satu peruntukan yang terlibat adalah Seksyen 30 yang berkaitan dengan 
award Mahkamah Perusahaan. Pindaan yang telah dibuat adalah dengan memasukkan 
subseksyen 6A, di bawah seksyen 30, memperuntukkan bahawa dalam mengeluarkan 
sesuatu award, Mahkamah Perusahaan tidak terikat dengan apa-apa permintaan yang 
dibuat oleh mana-mana pihak pertikai dan boleh juga memasukkan apa-apa perkara di 
dalam award tersebut yang dirasakan perlu dan bersesuaian bagi menyelesaikan pertikaian 
perusahaan atau sesuatu kes tuntutan pemulihan kerja di bawah subseksyen 23.  

Di dalam Jadual Kedua akta tersebut, Mahkamah Perusahaan semasa 
mengeluarkan award dalam kes tuntutan pemulihan kerja sekiranya melibatkan gaji ke 
belakang perlu diberikan iaitu mestilah tidak melebihi 24 bulan gaji terakhir dari tarikh 
pemecatan pekerja tersebut. Selain itu, award gaji kebelakangan bagi pekerja yang dipecat 
dalam tempoh percubaan juga dihadkan kepada 12 bulan gaji terakhir pekerja tersebut. 
Amalan ini telah pun diamalkan oleh Mahkamah Perusahaan dalam menurunkan awards 
sebelum ini melalui satu practice note daripada tahun 1987. Di samping itu, pindaan ini juga 
telah mengambil kira keadilan dan kebajikan kepada kedua-dua pihak iaitu pekerja dan 
majikan.  

Selain itu, bayaran gaji ke belakang ini juga telah diamalkan di negara-negara 
yang lain contohnya di United Kingdom. Bayaran gaji ke belakang bagi kes-kes 
pembuangan kerja adalah sebanyak enam setengah bulan sehingga 13 bulan gaji. Bagi 
negara Australia, bayaran gaji ke belakang tidak melebihi enam bulan sebagai pampasan 
menggantikan pengambilan balik pekerja tersebut.  

Secara keseluruhannya, pindaan kepada seksyen 30 adalah bertujuan untuk 
memastikan proses kes-kes pemulihan kerja diselesaikan dalam tempoh 24 bulan daripada 
tarikh perayu membuat representasi sehingga Mahkamah Perusahaan mengeluarkan 
award. Terima kasih.  

Tuan Abdullah Sani bin Abdul Hamid [Kuala Langat]: Terima kasih Tuan Yang 
di-Pertua. Saya mendengar penjelasan Yang Berhormat Menteri berkenaan dengan 
pindaan itu di atas perbandingan negara-negara luar seperti Australia, Eropah dan negara 
Asia. Proses seksyen 30 ini Tuan Yang di-Pertua, mesti melalui di bawah Seksyen 20, file, 
seksyen unfair dismissal, kemudian subseksyen 20(3) Yang Berhormat Menteri 
mengatakan wajar atau tidak wajar. Tidak wajar pergi Mahkamah Tinggi. Balik-balik 
Industrial Court, pergi balik Mahkamah Tinggi. Majikan tidak puas hati pergi Mahkamah 
Rayuan. Makin tidak puas hati pergi Mahkamah Persekutuan. Soalan saya ialah begitu 
tujuh level yang harus pergi sampai Mahkamah Persekutuan?  

Kalau melepasi tujuh hingga lapan tahun, ini memberikan beban kepada bayaran 
pampasan 24 bulan. Di Australia, mereka direct pergi. Kita ada proses industrial relation 
yang perlu kita lalui. Soalan saya kepada Yang Berhormat Menteri, memakan masa tujuh 
hingga lapan tahun adakah cukup menggembirakan Kementerian Sumber Manusia? Terima 
kasih.  



10. Tuan Abdullah Sani bin Abdul Hamid [Kuala Langat] minta Menteri Sumber Manusia menyatakan, apakah keberkesanan pindaan seksyen 30 Akta Perusahaan 1967 yang mengehadkan pampasan pekerja. Menteri Sumber Manusia [Datuk Dr. S. Subramaniam]: Terima kasih Tuan Yang di-Pertua. Saya akan menjawab soalan yang diperjuangkan oleh Yang Berhormat yang saya telah jawab beberapa kali dahulu. Tuan Yang di-Pertua... Timbalan Yang di-Pertua [Datuk Dr. Haji Wan Junaidi Tuanku Jaafar]: Yang Berhormat, saya memperingatkan kalau sudah berikan jawapan yang lama, memperingatkan jangan ubah melainkan ada fakta-fakta yang baru, Yang Berhormat. Nanti Yang Berhormat terkena Peraturan Mesyuarat 36(12)... [Ketawa] Datuk Dr. S. Subramaniam: Ya, Tuan Yang di-Pertua. Pindaan terhadap Akta Perhubungan Perusahaan telah dibuat dan dikuatkuasakan pada bulan Februari 2008. Pindaan tersebut dilakukan bagi menambah baik terhadap beberapa peruntukan dan penambahan beberapa peruntukan baru dan juga jadual dengan berlandaskan kesesuaian dan kehendak suasana perhubungan perusahaan semasa di negara ini. Salah satu peruntukan yang terlibat adalah Seksyen 30 yang berkaitan dengan award Mahkamah Perusahaan. Pindaan yang telah dibuat adalah dengan memasukkan subseksyen 6A, di bawah seksyen 30, memperuntukkan bahawa dalam mengeluarkan sesuatu award, Mahkamah Perusahaan tidak terikat dengan apa-apa permintaan yang dibuat oleh mana-mana pihak pertikai dan boleh juga memasukkan apa-apa perkara di dalam award tersebut yang dirasakan perlu dan bersesuaian bagi menyelesaikan pertikaian perusahaan atau sesuatu kes tuntutan pemulihan kerja di bawah subseksyen 23. Di dalam Jadual Kedua akta tersebut, Mahkamah Perusahaan semasa mengeluarkan award dalam kes tuntutan pemulihan kerja sekiranya melibatkan gaji ke belakang perlu diberikan iaitu mestilah tidak melebihi 24 bulan gaji terakhir dari tarikh pemecatan pekerja tersebut. Selain itu, award gaji kebelakangan bagi pekerja yang dipecat dalam tempoh percubaan juga dihadkan kepada 12 bulan gaji terakhir pekerja tersebut. Amalan ini telah pun diamalkan oleh Mahkamah Perusahaan dalam menurunkan awards sebelum ini melalui satu practice note daripada tahun 1987. Di samping itu, pindaan ini juga telah mengambil kira keadilan dan kebajikan kepada kedua-dua pihak iaitu pekerja dan majikan. Selain itu, bayaran gaji ke belakang ini juga telah diamalkan di negara-negara yang lain contohnya di United Kingdom. Bayaran gaji ke belakang bagi kes-kes pembuangan kerja adalah sebanyak enam setengah bulan sehingga 13 bulan gaji. Bagi negara Australia, bayaran gaji ke belakang tidak melebihi enam bulan sebagai pampasan menggantikan pengambilan balik pekerja tersebut. Secara keseluruhannya, pindaan kepada seksyen 30 adalah bertujuan untuk memastikan proses kes-kes pemulihan kerja diselesaikan dalam tempoh 24 bulan daripada tarikh perayu membuat representasi sehingga Mahkamah Perusahaan mengeluarkan award. Terima kasih. Tuan Abdullah Sani bin Abdul Hamid [Kuala Langat]: Terima kasih Tuan Yang di-Pertua. Saya mendengar penjelasan Yang Berhormat Menteri berkenaan dengan pindaan itu di atas perbandingan negara-negara luar seperti Australia, Eropah dan negara Asia. Proses seksyen 30 ini Tuan Yang di-Pertua, mesti melalui di bawah Seksyen 20, file, seksyen unfair dismissal, kemudian subseksyen 20(3) Yang Berhormat Menteri mengatakan wajar atau tidak wajar. Tidak wajar pergi Mahkamah Tinggi. Balik-balik Industrial Court, pergi balik Mahkamah Tinggi. Majikan tidak puas hati pergi Mahkamah Rayuan. Makin tidak puas hati pergi Mahkamah Persekutuan. Soalan saya ialah begitu tujuh level yang harus pergi sampai Mahkamah Persekutuan? Kalau melepasi tujuh hingga lapan tahun, ini memberikan beban kepada bayaran pampasan 24 bulan. Di Australia, mereka direct pergi. Kita ada proses industrial relation yang perlu kita lalui. Soalan saya kepada Yang Berhormat Menteri, memakan masa tujuh hingga lapan tahun adakah cukup menggembirakan Kementerian Sumber Manusia? Terima kasih.